CELEX: 62010CA0463
Language: fi
Date: 2011-10-13 00:00:00
Title: Yhdistetyt asiat C-463/10 P ja C-475/10 P: Unionin tuomioistuimen tuomio (kolmas jaosto) 13.10.2011 — Deutsche Post AG ja Saksan liittotasavalta v. Euroopan komissio (Muutoksenhaku — Valtiontuet — Asetus (EY) N:o 659/1999 — 10 artiklan 3 kohta — Tietojen antamista koskeva välipäätös — SEUT 263 artiklassa tarkoitettu kannekelpoinen toimi)

3.12.2011   
            
            
               FI
            
            
               Euroopan unionin virallinen lehti
            
            
               C 355/7
            
         Unionin tuomioistuimen tuomio (kolmas jaosto) 13.10.2011 — Deutsche Post AG ja Saksan liittotasavalta v. Euroopan komissio
   (Yhdistetyt asiat C-463/10 P ja C-475/10 P) (1)
   
   (Muutoksenhaku - Valtiontuet - Asetus (EY) N:o 659/1999 - 10 artiklan 3 kohta - Tietojen antamista koskeva välipäätös - SEUT 263 artiklassa tarkoitettu kannekelpoinen toimi)
   2011/C 355/10
   Oikeudenkäyntikieli: saksa
   
      Asianosaiset
   
   
      Valittajat: Deutsche Post AG (edustajat: Rechtsanwalt J. Sedemund ja Rechtsanwalt T. Lübbig) ja Saksan liittotasavalta (asiamiehet: T. Henze, J. Möller ja N. Graf Vitzthum)
   
      Valittajan vastapuoli: Euroopan komissio (asiamiehet: B. Martenczuk ja T. Maxian Rusche)
   
      Oikeudenkäynnin kohde
   
   Valitus unionin yleisen tuomioistuimen (ensimmäinen jaosto) asiassa T-570/08, Deutsche Post v. komissio, 14.7.2010 antamasta tuomiosta, jossa unionin yleinen tuomioistuin hyväksyi komission väitteen siitä, ettei kanne täytä tutkittavaksi ottamisen edellytyksiä, ja jätti siten tutkimatta kanteen, jolla vaadittiin kumoamaan komission 30.10.2008 päiväämään kirjeeseen sisältyvä päätös, joka koski velvollisuutta antaa tietoja Deutsche Post AG:n hyväksi myönnettyä valtiontukea koskevassa menettelyssä — EY 230 artiklassa tarkoitetun kannekelpoisen toimen käsitteen virheellinen tulkitseminen — Riidanalaisen toimen luonteen ja oikeusvaikutusten jättäminen huomioon ottamatta — Tehokkaan oikeussuojan periaatteen loukkaaminen
   
      Tuomiolauselma
   
   
               1)
            
            
               Euroopan unionin yleisen tuomioistuimen asiassa T-570/08, Deutsche Post vastaan komissio, ja asiassa T-571/08, Saksa vastaan komissio, 14.7.2010 antamat määräykset kumotaan.
            
         
               2)
            
            
               Euroopan komission unionin yleisessä tuomioistuimessa esittämät tutkittavaksi ottamisen edellytyksiä koskevat oikeudenkäyntiväitteet hylätään.
            
         
               3)
            
            
               Asiat palautetaan unionin yleisen tuomioistuimen käsiteltäviksi, jotta se lausuu Deutsche Post AG:n (asia T-570/08) ja Saksan liittotasavallan (asia T-571/08) vaatimuksista, joilla vaaditaan kumoamaan Saksan liittotasavallalle osoitettu, 30.10.2008 tehty Euroopan komission välipäätös, joka koskee tietojen antamista Deutsche Post AG:lle myönnettyä valtiontukea koskevassa menettelyssä.
            
         
               4)
            
            
               Oikeudenkäyntikuluista päätetään myöhemmin.
            
         
      (1)  EUVL C 328, 4.12.2010.